НИД НА НАРЕДБА № Н-32 ОТ 19 СЕПТЕМВРИ 2007 Г. ЗА СЪГЛАСУВАНЕТО НА ДЕЙСТВИЯТА И ОБМЯНАТА НА ИНФОРМАЦИЯ ПРИ РАЗСЛЕДВАНЕ НА ЖЕЛЕЗОПЪТНИ ПРОИЗШЕСТВИЯ И ИНЦИДЕНТИ
В сила от 03.11.2007 г.
Издадена от Министерството на транспорта и съобщенията и Министерството на  вътрешните работи
Обн. ДВ. бр.79 от 2 Октомври 2007г., изм. и доп., бр. …  от ……2023г.
Глава първа
ОБЩИ ПОЛОЖЕНИЯ
Чл. 1. (1) С тази наредба се уреждат съгласуването на действията и обмяната на информация от управителите на железопътна инфраструктура, железопътните предприятия с компетентните органи по разследване при разследване на железопътни произшествия и инциденти.
(2) При разследване на железопътни произшествия и инциденти се съгласуват:
1. обемът, начинът и времето за публично оповестяване на информация за настъпили произшествие или инцидент при спазване на изискванията на чл. 198 от Наказателно-процесуалния кодекс (НПК);
2. достъпът до местопроизшествието за извършване разследване по безопасността;
3. разрешението за започване на аварийно-възстановителни работи.
(3) Наредбата урежда взаимодействието при произшествия и инциденти, възникнали в зоната на отчуждение на железопътната инфраструктура и по железопътните линии на лица със собствен железопътен транспорт или на предприятия, осъществяващи само приемно-предавателна дейност.
Чл. 2. Цели на съгласуването на действията и обмяна на информация при разследване на железопътни произшествия и инциденти са:
1. създаване на организация и условия за бързо и ефективно разследване на железопътните произшествия и инциденти за установяване на причините за тяхното възникване;
2. съкращаване на времето, през което железопътният трафик е прекъснат;
3. своевременна обмяна на информация, придобита от единия от разследващите органи, която е необходима и на другия;
4. оказване на специфично техническо или професионално съдействие, когато то е поискано и е необходимо за извършването на някои действия.
Чл. 3. Всички длъжностни лица на управителите на железопътна инфраструктура, железопътните предприятия, на предприятията със собствен железопътен транспорт и на предприятията, осъществяващи приемно-предавателна дейност, са длъжни да оказват пълно съдействие на компетентните органи по разследване при извършване на действията по разследване.

Глава втора
РЕД ЗА УВЕДОМЯВАНЕ НА ОРГАНИТЕ НА МВР И НА ДЛЪЖНОСТНИТЕ ЛИЦА НА ПРЕВОЗВАЧИТЕ И НА УПРАВИТЕЛИТЕ НА ЖЕЛЕЗОПЪТНА ИНФРАСТРУКТУРА ПРИ ВЪЗНИКНАЛО ПРОИЗШЕСТВИЕ ИЛИ ИНЦИДЕНТ
Чл. 4. (1) При възникване на произшествия или инциденти длъжностните лица на железопътните предприятия и на управителите на железопътна инфраструктура незабавно след възникването или след узнаването за произшествието или инцидента чрез телефон 112 уведомяват органите на МВР, които уведомяват компетентните органи по разследването, като съобщават номер на телефон за обратна връзка.

(2) Редът за уведомяване на органите на МВР за възникнали произшествия или инциденти от длъжностните лица по ал. 1 се регламентира с вътрешен акт на управителите на железопътна инфраструктура и железопътните предприятия.

(3) При посещаване на местопроизшествието от компетентните органи по разследване за извършване на действия по разследване, уведомяват органите на МВР, които незабавно уведомяват съответните длъжностни лица на железопътните предприятия или на управителя на железопътна инфраструктура, които са подали съобщението за възникнало произшествие или инцидент. 

(4) Когато органите на МВР са уведомили, че не се налага посещаване на местопроизшествието от компетентните органи по разследването, длъжностните лица на железопътните предприятия и на управителите на железопътна инфраструктура предприемат мерки за възстановяване на движението.

Чл. 5. Органите на МВР преценяват дали да и уведомят лицата по чл. 4, ал. 1 относно действията, които ще предприемат в конкретния случай и в какъв срок, и изискват при необходимост задържането на подвижния състав.
Глава трета
РЕД ЗА ДЕЙСТВИЕ НА УПРАВИТЕЛЯ НА ЖЕЛЕЗОПЪТНА ИНФРАСТРУКТУРА И ЖЕЛЕЗОПЪТНИТЕ ПРЕДПРИЯТИЯ ПРИ ЖЕЛЕЗОПЪТНИ ПРОИЗШЕСТВИЯ И ИНЦИДЕНТИ И ОСЪЩЕСТВЯВАНЕ НА ВЗАИМОДЕЙСТВИЕ С РАЗСЛЕДВАЩИТЕ ОРГАНИ
Чл. 6. (1) След получаване на уведомление по чл. 4, ал. 3 за извършване на действия по разследване длъжностните лица на железопътните предприятия и на управителите на железопътна инфраструктура вземат мерки за запазване на местопроизшествието.
(2) В случаите, когато на подвижния железопътен състав има органи на МВР, мерките по ал. 1 се организират от тях.
(3) Преместване на предмети, вещи и лица от местопроизшествието до пристигане на компетентните органи по разследването се допуска само за предпазването им от унищожаване или непоправимо изменение. 
Чл. 7. (1) Оперативната група за регистриране на първоначалните факти и обстоятелства при настъпило произшествие или инцидент събира образци, книги, дневници, носители с данни за движението на влаковете и писмени показания, аудио и видеозаписи, фотографски и други материали, регистрира наличието и изправността на пломбите по осигурителната техника и подвижния състав, както и налични части от подвижния състав или други предмети, имащи отношение към произшествието, и съставя констативни протоколи.
(2) При искане от компетентните органи по разследването, отправено към управителите на железопътна инфраструктура или железопътните предприятия, оригинали или копия на документите или материалите по ал. 1 им се предоставят с приемно-предавателен протокол.
Чл. 8. (1) След пристигане на мястото на произшествието компетентните органи по разследването по възможност уведомяват оперативната група на железопътните предприятия и на управителите на железопътна инфраструктура и комисията за разследване, ако на местопроизшествието се намира такава, за необходимото време за извършване на огледа на местопроизшествието.
(2) Оперативните групи от управителите на железопътна инфраструктура и железопътните предприятия имат право на достъп до мястото на произшествието или инцидента, до всяка информация, съоръжения и подвижен състав, свързани с тях, до всички доказателства, свързани с разследването, за което получават съдействие от компетентните органи по разследването. 
(3) Компетентните органи по разследването предоставят на комисията за разследване и оперативните групи от управителите на железопътна инфраструктура и железопътните предприятия, извършващи разследване във връзка с безопасността:
1. достъп до мястото на произшествието или инцидента, както и до участвалите в тях подвижен състав, елементи на железопътна инфраструктура и персонал; 
2. правото на непосредствено описване на доказателствата и контролирано преместване на останките от произшествието с цел проучване и анализ;
3. достъп до и използване на данните от носителя на информация за движението на подвижния състав и от апаратурата за записване на устни съобщения и за регистриране на действието на осигурителната техника;
4. достъп до резултатите от експертизата на телата на жертвите;
5. достъп до резултатите от експертизата на влаковия и друг железопътен персонал, участвал в произшествието или инцидента;
6. възможност за снемане на обяснения или запознаване с протоколите от проведени разпити на железопътния персонал, участвал в произшествието, или на други свидетели;
7. достъп до всякаква важна информация или записи, предоставени или притежавани от управител на железопътна инфраструктура, железопътните предприятия или друго лице, имащо отношение към произшествието.
(4) Достъп до събрана информация във връзка с досъдебно производство се предоставя от компетентните органи по разследването след отправено искане от комисията извършваща разследване във връзка с безопасността, и получено разрешение от наблюдаващия прокурор.
(5) Огледът на местопроизшествието може да се извършват едновременно от компетентните органи по разследването, от оперативната група и комисията за разследване във връзка с безопасността.
(6) В случай че няма да се извършват действия по разследване на местопроизшествието от компетентните органи по разследването, разследващите органи от управителите на железопътна инфраструктура и железопътните предприятия пристъпват незабавно към извършване на разследване във връзка с безопасността.
Глава четвърта
ВЗАИМОДЕЙСТВИЕ И ОБМЕН НА ИНФОРМАЦИЯ И ДОКУМЕНТИ В ПРОЦЕСА НА РАЗСЛЕДВАНЕ
Чл. 9. (1) При поискване от компетентните органи по разследването, разследващите органи от управителите на железопътна инфраструктура и железопътните предприятия предоставят докладите, експертизите и други материали от разследваното във връзка с безопасността железопътното произшествие или инцидент.
(2) Извън случаите по ал. 1 по преценка на разследващите органи от управителя на железопътна инфраструктура и железопътните предприятия докладите, експертизите и други материали от разследваното във връзка с безопасността се предоставят на органите на МВР.
Глава пета
РЕД И НАЧИН ЗА РАЗРЕШАВАНЕ НА ЗАПОЧВАНЕТО НА АВАРИЙНО-ВЪЗСТАНОВИТЕЛНИ РАБОТИ
Чл. 10. (1) В случаите, когато на местопроизшествие се извършват действия по разследване, компетентните органи по разследването съгласуват писмено разрешението за започването на аварийно-възстановителни работи за възобновяване на движението и възстановяване на капацитета на железопътна инфраструктура.
(2) Разрешението по ал. 1 се дава от ръководителя на оперативната група на ръководителя на аварийно-възстановителните работи писмено по образец съгласно Приложение № 1.
(3) След извършване на действията по разследване на местопроизшествието, компетентните органи по разследването, извършващи разследване на местопроизшествието, и управителите на железопътна инфраструктура и железопътните предприятия, дават писмено разрешение по образец съгласно Приложение № 2 за освобождаване и придвижване на подвижния железопътен състав. 
(4) Действията, предприети от компетентните органи по разследването и от управителя на железопътна инфраструктура и железопътните предприятия, извършвани на мястото на произшествието, приключват в най-краткия възможен срок, за да се възстанови движението на влаковете.
Глава шеста
РЕД И НАЧИН НА ДЕЙСТВИЕ ПРИ ПРЕГАЗВАНЕ НА ХОРА ОТ ВЛАК ИЛИ ДРУГ ПОДВИЖЕН ЖЕЛЕЗОПЪТЕН СЪСТАВ В ГАРА ИЛИ НА МЕЖДУГАРИЕ
Чл. 11. (1) Когато при движение с подвижен железопътен състав в междугарие или гара са нанесени телесни повреди на човек, машинистът спира движението на подвижния железопътен състав.
(2) Служителите на железопътните предприятия, намиращи се на подвижния железопътен състав, и служителите на МВР, когато в подвижния състав има такива, незабавно оглеждат последствията.
(3) Случаи по Глава шеста, които са се реализирани с пътнически влакове се разследват с приоритет с цел намаляване принудителния престой на пътниците.

Чл. 12. (1) В случаите, когато на пострадалото лице е причинена телесна повреда, незабавно му се оказва възможната медицинска помощ и се организира транспортирането му до лечебно заведение.
(2) Когато ударът е станал на текущ път и няма друга възможност за транспортиране, пострадалият се натоварва в подвижния железопътен състав и се превозва до експлоатационен пункт, от който има възможност да бъде транспортиран до лечебно заведение.
(3) Мястото на произшествието и положението на пострадалия спрямо железния път и съседните експлоатационни пунктове се обозначават с подходящи средства при възможност.
Чл. 13. (1) Когато се установи, че на прегазеното лице е причинена смърт, служител на железопътните предприятия или служителят на МВР, намиращ се на подвижния железопътен състав, извършил оглеждането на последствията от произшествието, уведомяват за това началника на влака или маневриста и органите на МВР.
(2) Когато при движение на подвижен железопътен състав бъде открито лице, пострадало от преминал преди това друг подвижен състав, движението продължава след разрешение от компетентните органи по разследването.
Чл. 14. (1) С разрешение на компетентните органи по разследването служителите на железопътните предприятия и служителите на МВР, намиращи се на подвижния железопътен състав, могат да отместят от първоначалното му положение лице, на което е причинена смърт, след като изпълнят изискванията за маркирането му спрямо железния път и съседните експлоатационни пунктове, ако преценят, че при преминаване на следващ подвижен железопътен състав първоначалното положение ще се промени.

(2) В случай че на подвижния железопътен състав е разрешено да продължи движението си, през местопроизшествието може да се пропуска и друг подвижен железопътен състав през мястото на произшествието до идването на компетентните органи по разследването.
(3) Действията, предприети от компетентните органи по разследването, извършвани на мястото на произшествието, приключват в най-краткия възможен срок, за да се възстанови движението на влаковете.
(4) С цел недопускане самопридвижване на влака, както и охрана на тяговия подвижен състав (ТПС), по време на разследването локомотивната бригада не напуска кабината за управление на ТПС (локомотив или мотрисен влак). Локомотивната бригада може да напусне кабината за управление на ТПС, след пристигане на подмена бригада или лице с правоспособност локомотивен машинист.

Глава седма
ОБУЧЕНИЕ И ПОВИШАВАНЕ НА КВАЛИФИКАЦИЯТА
 Ведомствата по наредбата провеждат съвместни обучителни и квалификационни мероприятия по разработените методики в областта на разследването на произшествия в железопътния транспорт. Конкретната тематика, обучителите и формите на обучение за повишаване на квалификацията се съгласуват своевременно, като всяко от ведомствата поема разходите за своите участници.

Приложение № 1 
към чл. 10, ал. 2

Р А З Р Е Ш Е Н И Е
	
за започване на аварийно-възстановителни работи на 
железопътната инфраструктура	
 	
Долуподписаният....................................................................................................................,	
на длъжност ............................................................................................................................	
в ...............................................................................................................................................,	
ръководител на оперативната група, назначена със телеграма № …....../……………. г.	
	
от ...........................................................................................................................................,	
за събиране и регистриране на факти и обстоятелства относно произшествието ...............................................................................................................................................	
..............................................................................................................................................,	
реализирано на дата ....................................................., в ................................ ч.	
 в гара/междугарие (на км)…………………………………………………….................., 	
 	
РАЗРЕШАВАМ	
 	
започване на аварийно-възстановителни работи на местопроизшествието за възстановяване движението на влаковете и капацитета на железопътната инфраструктура от .......................... ч. на дата ................................................................

Ръководител	Съгласувано с:	
на оперативна група:	Компетентен орган по     разследването	
 		
...................................... 	                    ................................................ 	
       (подпис)	(подпис)
        	
.................................... 	                    ..................................................... 	
(име и фамилия)	                              (име и фамилия)
  	
.................................... 	           ...................................................... 	
(длъжност/служба)	      (длъжност, служба)
	
 	        Дата:............../.........ч.	
Ръководител	 	
на аварийно-	 	
възстановителни работи:                         	 	
................................ 	 	
(подпис)	 	
................................ 	 	
(име и фамилия)	 	
................................ 	 	
(длъжност, служба)	 	
Дата:........../.......ч.	 	

          „Приложение № 2
            към чл. 10, ал. 3 

Р А З Р Е Ш Е Н И Е

за освобождаване и придвижване на подвижен железопътен състав

Долуподписаният,……………………………………………………………………………
на длъжност………………………………………………………………………………….
в ………………………………………………………………………………………………
ръководител на оперативна група, назначена с телеграма № …………/……………….г. 
от …………………………………………………………………………………………….
за събиране и регистриране на факти и обстоятелства относно произшествието ………………………………………………………………………………………………..,
реализирано на дата …………………г., в ……………..ч.
в гара ………………………………………/ междугарие ………………………………… 
(на км) ……………………………………………………………………………………….,

РАЗРЕШАВАМ

Придвижване на:

1. локомотив / вагон № ………………………………….…………………………………;
2. локомотив / вагон № …………………………………………………………………… ;
3. локомотив / вагон № …………………………………………………………………… ;

от: ………………………………………………………………(място на произшествието)
до: ……………………………………………….(пункта на железопътното предприятие)
за …………………………………………….(ремонт, разследване, огледи и измервания)

Ръководител на оперативна група: 	                     Съгласувано с:
                                                                                 Компетентен орган по разследването:
……………………………………                         ………………………………..                                  
                   (подпис)	                                                             (подпис)
…………………………………..	..                          ………………………………
          (име и фамилия)		   (име и фамилия)
..................................................... 
         (длъжност/служба)	                                        ………………………………
	                                                   (длъжност/служба)

Дата: ……………/……………ч.	                           Дата: ……………./……………ч.

	     

ДОПЪЛНИТЕЛНА РАЗПОРЕДБА
§ 1. Навсякъде в наредбата думите „превозвач/превозвача“ се заменят с „железопътно предприятие/железопътното предприятие“ (ЖП) и думата „превозвачите“ се заменя с „железопътните предприятия“ (ЖП).	

                           ПРЕХОДНИ И ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание чл. 115н, ал. 1 от Закона за железопътния транспорт.
§ 3. Наредбата влиза в сила от …………. 2023 г.

Георги Гвоздейков			     Калин Стоянов
Министър на транспорта 			     Министър на вътрешните работи
и съобщенията